وڵاتانی ڕۆژئاوایی و هاوپهیمانانیان له ڕۆژههڵاتی ناوهڕاست ئهمڕۆ ههینی کۆدهبنهوه به مهبهسـتی هاندانی لایهنهکانی ئۆپـۆزسیۆنی سوریا تاوهکو یهکبگرن و ههروهها ههوڵدان بۆ دۆزینهوهی ڕێگهچارهیهکی نوێ بۆ کۆتاییهێنان به قهیرانی ئهو وڵاته له پاش ئهوهی زلهێزهکانی نێو ئهنجومهنی ئاسایش بۆ ئهو مهبهسته به بنبهست گهیشـتوون.
وهزیری دهرهوهی ئهمهریکا هێلهری کلنتن له پهراوێزی کۆبوونهوهکانی ئهنجومهنی گشـتی نهتهوه یهکگرتووهکان میوانداری کۆبوونهوهیهکی نێوان ژمارهیهک له ئهندامانی ئۆپـۆزسۆنی سوریا و کاربهدهسـتانی وڵاتانی دۆسـتانی سوریا دهکات، ئهمهش به مهبهسـتی هاندانی کۆمهڵهکانی ئۆپـۆزسیۆن بۆ کاری هاوکاری زیاتری نێوانیان.
ژمارهیهک له نوێنهرانی کۆمهڵهکانی ئۆپـۆزسیۆنی ناو سوریا و ههروهها ئهوانهی له دهرهوهن، لهوانه عهبدول باست سهیدا لهو کۆبوونهوهیه ئاماده دهبن.
کاربهدهسـتان ناوی زۆربهی ئهندامه بهشـداربووهکانیان ئاشکرا نهکردووه تاوهکو ڕژێمی سوریا نهیانکاته نیشـانه.